b'\n_START_ARTICLE_\nJatkojohto\n_START_SECTION_\nAutonl\xc3\xa4mmittimen ja l\xc3\xa4mmitysjohtojen turvallinen k\xc3\xa4ytt\xc3\xb6\n_START_PARAGRAPH_\nL\xc3\xa4mmityslaitteen saa kytke\xc3\xa4 vain suojamaadoitettuun niin sanottuun suojakosketinpistorasiaan. Jatkojohtojen k\xc3\xa4ytt\xc3\xa4mist\xc3\xa4 tulee v\xc3\xa4ltt\xc3\xa4\xc3\xa4. S\xc3\xa4hk\xc3\xb6liikkeet voivat tilauksesta tehd\xc3\xa4 halutun pituisen autonl\xc3\xa4mmittimen liit\xc3\xa4nt\xc3\xa4johdon. Yleiss\xc3\xa4\xc3\xa4nt\xc3\xb6n\xc3\xa4 on, ett\xc3\xa4 pistorasian on oltava rakenteeltaan turvapistorasia tai asennettuna 1,7 m:n korkeuteen tai lukittuun tilaan. Autoilijoiden kannattaa tarkistaa riitt\xc3\xa4v\xc3\xa4n usein liit\xc3\xa4nt\xc3\xa4johdon ja pistokkeiden kunto, sill\xc3\xa4 johtimien liittimien l\xc3\xb6ystyminen saattaa aiheuttaa s\xc3\xa4hk\xc3\xb6iskun tai tulipalon vaaran. My\xc3\xb6s lohkol\xc3\xa4mmittimen pistoke on syyt\xc3\xa4 tarkistaa ja puhdistaa, jotta v\xc3\xa4ltet\xc3\xa4\xc3\xa4n likaantumisen aiheuttamat vaarat.'